CELEX: 62009CA0269
Language: sk
Date: 2012-07-12 00:00:00
Title: Vec C-269/09: Rozsudok Súdneho dvora (prvá komora) z  12. júla 2012 — Európska komisia/Španielske kráľovstvo (Nesplnenie povinnosti členským štátom — Články 18 ES, 39 ES a 43 ES — Články 28 a 31 Dohody o EHP — Daňová právna úprava — Zmena bydliska daňovníka do zahraničia — Povinnosť zahrnúť všetok nezdanený príjem do základu dane za posledné zdaňovacie obdobie — Strata prípadnej výhody, ktorú predstavuje odklad daňového dlhu)

22.9.2012   
            
            
               SK
            
            
               Úradný vestník Európskej únie
            
            
               C 287/2
            
         Rozsudok Súdneho dvora (prvá komora) z 12. júla 2012 — Európska komisia/Španielske kráľovstvo
   (Vec C-269/09) (1)
   
   (Nesplnenie povinnosti členským štátom - Články 18 ES, 39 ES a 43 ES - Články 28 a 31 Dohody o EHP - Daňová právna úprava - Zmena bydliska daňovníka do zahraničia - Povinnosť zahrnúť všetok nezdanený príjem do základu dane za posledné zdaňovacie obdobie - Strata prípadnej výhody, ktorú predstavuje odklad daňového dlhu)
   2012/C 287/02
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: R. Lyal a F. Jimeno Fernández, splnomocnení zástupcovia)
   
      Žalovaný: Španielske kráľovstvo (v zastúpení: M. Muñoz Pérez, splnomocnený zástupca)
   
      Vedľajší účastníci, ktorí v konaní podporujú žalovaného: Spolková republika Nemecko (v zastúpení: M. Lumma, C. Blaschke a K. Petersen, splnomocnení zástupcovia), Holandské kráľovstvo (v zastúpení: C. Wissels a M. de Ree, splnomocnené zástupkyne), Portugalská republika (v zastúpení: L. Inez Fernandes, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článkov 19 ES, 38 ES a 43 ES a článkov 28 EHP a 31 EHP — Daňovníci, ktorí presunú svoje bydlisko do zahraničia — Povinnosť zahrnúť všetok nezdanený príjem do základu dane za posledné zdaňovacie obdobie, počas ktorého boli považovaní za daňovníkov rezidentov
   
      Výrok rozsudku
   
   
               1.
            
            
               Španielske kráľovstvo si tým, že v článku 14 zákona č. 35/2006 o dani z príjmu fyzických osôb, ktorým sa čiastočne menia a dopĺňajú zákony o dani z príjmov právnických osôb, nerezidentov a dani z majetku (Ley 35/2006 del Impuesto sobre la Renta de las Personas Físicas y de modificación parcial de las leyes de los Impuestos sobre Sociedades, sobre la Renta de no residentes y sobre el Patrimonio) z 28. novembra 2006, prijalo a zachovalo ustanovenie, podľa ktorého sú daňovníci, ktorí presunú svoje bydlisko do iného členského štátu, povinní zahrnúť všetok nezdanený príjem do základu dane za posledné zdaňovacie obdobie, v ktorom sa považovali za daňovníkov rezidentov, nesplnilo povinnosti, ktoré mu vyplývajú z článkov 18 ES, 39 ES a 43 ES.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Španielske kráľovstvo je povinné nahradiť tri štvrtiny všetkých trov konania. Komisia je povinná nahradiť zostávajúcu štvrtinu trov konania.
            
         
               4.
            
            
               Spolková republika Nemecko, Holandské kráľovstvo, ako aj Portugalská republika znášajú svoje vlastné trovy konania.
            
         
      (1)  Ú. v. EÚ C 220, 12.9.2009.